
PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine                  
 
Bucureşti,   11.09.2002
publică şi siguranţă naţională                     

 
PL nr. 387/2002

Nr.32/540

A V I Z
asupra proiectului de Lege privind prevenirea şi combaterea criminalităţii organizate
În       conformitate        cu        prevederile     art.   89  şi  107  din    Regulamentul

Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare în procedură de urgenţă cu proiectul de Lege privind prevenirea şi combaterea criminalităţii organizate, trimis cu adresa nr. 387 din  3 septembrie 2002 şi înregistrat la comisie sub nr. 32/540 din 4 septembrie 2002.

Potrivit prevederilor art. 60 din Regulamentul Camerei Deputaţilor, comisia a dezbătut în procedură de urgenţă proiectul de lege menţionat mai sus în şedinţa din 10 septembrie 2002.

Membrii comisiei au examinat proiectul de lege, expunerea de motive la acest proiect, precum şi avizul Consiliului Legislativ referitor la proiectul de Ordonanţă de urgenţă  privind prevenirea şi combaterea actelor de criminalitate organizată, nr.797/17.06.2002.

În urma dezbaterilor, cu unanimitate de voturi, s-a hotărât  avizarea favorabilă a acestuia,  în forma prezentată de iniţiator, cu următorul amendament admis al domnului deputat Octavian Mitu:

 La articolul 2, litera a), teza a I-a, eliminarea sintagmei "în mod coordonat".

În    raport de obiectul şi conţinutul său, proiectul  face parte din categoria legilor organice.


 PREŞEDINTE,               

